Metsolat
Jaksot ja niiden esitykset > Toinen tuotantokausi (kevät 1995)

| № | Jakson nimi | Käsitelty ajanjakso | Kesto | Ensiesitys | Katsojia |
| --- | --- | --- | --- | --- | --- |

| 23. | Jälleentapaamisia | Kesä 1991 | 42 minuuttia | 22.2.1995 | 1 555 000 |
Risto on Heikkiä tapaamassa Ruotsissa, paluumatkallaan hän poikkeaa tukholmalaisessa kuntoutuslaitoksessa, jossa Stig on hoidettavana. Laivalla Risto tapaa yllättäen Raijan, ex-puolisot viettävät illan yhdessä. Ristoa vanha suola ei kuitenkaan janota riittävästi: hän ei tule Raijan hyttiin yöksi. Raija ehdottaa Ristolle taidenäyttelyn järjestämistä. Erkin firmalla on ongelmia veromaksujen kanssa, Erkki käy maaherran puheilla firmansa vaikeuksien takia. Helena ehdottaa Erkille avioliittoa ja muuttoa yhteiseen asuntoon. Heinätöiden aikaan Eeva tulee Afrikasta Leppävaaraan. Osmo tahollaan ehdottaa Liisalle avioliittoa, mutta Liisa ei ole kiinnostunut ehdotuksesta. Jaana ja Jaakko riitelevät raha-asioista. 
| 24. | Arkea ja juhlaa | Kesä 1991 | 45 minuuttia | 1.3.1995 | 1 530 000 |
Muuan Arvo Iivarinpoika Vanhanen eli AIV vierailee Leppävaarassa. Jatkosodan aikana hän palveli samassa joukko-osastossa Annikin ainoan veljen Risto-Matin kanssa. Arvo kertoo vankileiristä, jonne Risto-Matti jäi. Arvo ja Annikki ovat tavanneet toisensa kauan sitten, mutta Annikki ei enää muista Arvoa. Arvo on myös edesmenneen Vanhasen Einon setä eli hänellä on sukua Hoikassa: Riitta ja Riitan tytär. Erkki ja Helena vihitään Tampereella. Vaatimattoman häätilaisuuden jälkeen on yhtä lailla vaatimaton juhla, jonne tulevat todistajien Eevan ja Karin lisäksi Jaana ja Heikki, joka poikkeaa Tampereella käymätieltään Leningradista Tukholmaan. Erkki ja Helena tekevät avioehdon, jonka Jaakko tarkastaa. Jaakko tarjoaa Erkille 400 000 markan lainaa ja ehdottaa Jaanan mökin liittämistä Urjan rinteisiin. Kun Erkki ja Helena palaavat hirsimökkiinsä Hoikkaan Erkki lähtee hakemaan ruokaa vanhempiensa talosta jolloin Helena jää vähäksi aikaa yksin. Ex-puoliso Meriläinen ilmestyy tällöin mökin pihapiiriin. Liisa alkaa vähitellen kyllästyä maalaiselämään. 
| 25. | Eilisen varjossa | Kesä 1991 | 42 minuuttia | 8.3.1995 | 1 410 000 |
Meriläinen ahdistelee Helenaa ja käy riehumassa myös Leppävaaran navetassa. Helena ei kuitenkaan nosta syytettä. Liisa lähtee luokkakokoukseen Tampereelle, hän poistuu tilaisuudesta erään Turon kainalossa. Jaana alkaa harrastaa tennistä. Hän huomaa ihollaan merkkejä, joiden perusteella hän pelkää rintasyövän uusineen. Eeva hakee Stigin Tukholmasta. Stig on toipunut huomattavasti, hänen muistinsa on palautunut, suomi sujuu jälleen ja pariskunnan avioliitto palaa kukoistukseensa. Eeva ja Stig menevät Paraisille Stigin isän luo. 
| 26. | Menettämisen pelko | Syyskuu 1991 | 42 minuuttia | 15.3.1995 | 1 550 000 |
Liisa viettää yönsä Turon luona, mutta palaa pian Osmon luo. Jaanan syöpäepäily osoittautuu aiheettomaksi. Jaakkoa käydään kiristämässä epämääräisin valokuvin, joissa hän on arkaluontoisissa tilanteissa vieraiden naisten seurassa. Erkki ja Helena muuttavat rivitaloasuntoon. He aikovat Urjan rinnekeskuksesta Kainuun johtavaa alallaan, Kari epäilee aietta ja yrittää jälleen työntää kapuloita rattaisiin. 
| 27. | Uudet tuulet | Marraskuu 1991 | 43 minuuttia | 22.3.1995 | 1 445 000 |
Erkki joutuu irtisanomaan kolme miestä Urjan rinteiden talousvaikeuksien takia. Uusi pankinjohtaja Laila Heikkinen tutustuu rinteisiin. Kari panettelee Erkkiä Lailalle. Suomi devalvoi 14 prosenttia, mikä tietää vaikeuksia Urjan rinteille: Erkillä on paljon valuuttaluottoja ja niiden arvo nousee peräti puoli miljoonaa markkaa päivän valuuttakurssien mukaan laskettuna. Turo ilmaantuu Urjan rinteiden hotellin karaokeen. Liisa on paikalla Osmon kanssa. Myöhemmin Osmo yhyttää Liisan ja Turon suutelemasta toisiaan: Turo poistuu paikalta, Osmo suhtautuu tilanteeseen tyynesti. Tampereella Jaana aloittaa työnsä kosmetologian esittelijänä. Liisa alkaa puuhata Kirkkonummella järjestettävää taidenäyttelyä Riston tauluille. Paraisilla Eeva hakee turhaan lääkärin töitä, lama on purrut myös hänen alaansa. 
| 28. | Minkä taakseen jättää... | Marras–joulukuu 1991 | 43 minuuttia | 29.3.1995 | 1 400 000 |
Liisa pakkaa tavaransa ja lähtee Tampereelle Turon luo; hän saa työpaikan McDonald’sista. Hän on kuitenkin enimmäkseen yksin, sillä muusikko Turo on kaiken aikaa keikalla. Sillä aikaa Annikki hoitaa Osmon ruokataloutta. Laila vaatii Erkkiä nostamaan Urjan rinteiden vakuutussummaa, sillä yhtiön arvo on nopean laajenemisen myötä kasvanut huomattavasti. Kovat pakkaset iskevät rinteiden talouteen: ryhmät peruvat saapumisiaan, seuraa tulojen menetyksiä. Eevalle tarjotaan puolen vuoden sijaisuutta Tampereelta, mustasukkainen Stig pelkää Eevan löytävän itselleen uuden miehen tuona aikana. 
| 29. | Kohtalon hetket | Kevättalvi 1992 | 43 minuuttia | 5.4.1995 | 1 485 000 |
Risto lähtee Kirkkonummelle tauluineen. Taidenäyttelyn yhteydessä hän tapaa Raijan ja Lassen. Eräs toimittaja tyrmää Riston taiteen kirjoittamassaan arviossa: Risto masentuu. Urjan rinteillä on vaikeuksia sähkölaskun kanssa, summa on 50 000 markkaa ja lasku on kadoksissa. Myöhemmin käy ilmi, että Risto on tehnyt laskuun muistiinpanojaan ja lasku on ollut sen takia hukassa. Rinneyhtiö tarvitsee lyhytaikaista lisätyövoimaa sesongin ajaksi, mutta sen saaminen osoittautuu vaikeaksi. Eeva on aloittanut työnsä Tampereella, hän asuu Jaanan ja Jaakon luona. Karin ja Lailan romanssista huhutaan. Lailan Turussa asuva tytär Veera vierailee äitinsä luona Hoikassa. Liisan ja Turon suhde kaatuu, Liisa palaa Osmon luo; Osmo suhtautuu Liisan tilanteeseen ymmärtäväisesti. 
| 30. | Karjalan kunnailla | Kesäkuu 1992 | 44 minuuttia | 12.4.1995 | 1 465 000 |
Annikki ja Antti tekevät kotiseutumatkan Karjalankannakselle. He käyvät Viipurissa ja Antin synnyinpitäjässä Sakkolassa. Antin kotitalo on edelleen pystyssä, mutta pahoin rapistunut. Annikki ja Antti tutustuvat sen asukkaaseen tulkin avulla. Heille kerrotaan, että nykyinen asukas muutti taloon huhtikuussa 1948. Riston masennus pahenee, hän maalailee verraten synkkäsävyisiä tauluja. Jaakko saa potkut pankinjohtajan tehtävistään. Jaana lomailee Hoikassa Kalajärven rantamökissään, myös Jaakko saapuu lomailemaan, mutta ei kerro potkuistaan Jaanalle. Osmo ja Liisa viljelevät luontaistuotteitaan kaupalliseen käyttöön. Erkki pyytää Osmoa järjestämään saksalaismatkailijoille opastetun kiertomatkan. Stig ja Eeva varaavat itselleen mökin Urjasta. Kari ja Helena riitelevät metsätuottojen jakamisesta. Laila ei käsitä miksi Kari on kaiken aikaa Erkin kimpussa. 
| 31. | Katkera sarka | Kesä 1992 | 44 minuuttia | 19.4.1995 | 1 560 000 |
Palattuaan kotiseutumatkalta Antti kertoo Arvolle eli AIV:lle ettei enää palaisi Sakkolaan. Arvo suunnittelee muuttavansa takaisin Hoikkaan. Risto käyttäytyy alati omituisemmin. Hän tuhoaa Urjan linnassa esillä olevan taulunsa. Lasse on tullut Stigin ja Eevan mukana Leppävaaraan, hän huolestuu nähtyään isänsä maalaamat taulut. Eeva ohjaa Riston tutkimuksiin. Ristolla on mitä ilmeisimmin reaktiivinen depressio. Eevan työrintamalta kuuluu uutta: hänelle tarjotaan ambulanssilääkärin paikkaa Tampereelta. Heikki on tuunaamassa rinnetampparia Erkin kanssa. Urjan linnassa pidetään Leppävaara Oy:n kokous. Siinä sovitaan, että osinkoa ei jaeta, vaan rahat sijoitetaan liiketoiminnan kehittämiseen. Jaana on luonteelleen tyypillisesti hieman näreissään, mutta myöntyy lopulta ratkaisuun. Kari saa kuulla Lailalta Jaakon saaneen potkut, Jaana puolestaan kuulee asiasta Karilta kylillä. Jaakko ei ota paineita uuden työpaikan löytymisestä, Jaana sen sijaan on hermostunut. Hän pelkää kulissien romahtavan. Liisa ja Stig juttelevat: Liisa kertoo kasvaneensa ihmisenä.